Twisted Sister Ruotsissa 2007.
1972–1987, 1988, 1997, 2001, 2002, 2003-
Dee Snider, laulu
Jay Jay French, kitara
Eddie Ojeda, kitara
Mark Mendoza, bassokitara
Mike Portnoy, rummut
Twisted Sister on yhdysvaltalainen rockmusiikkia esittävä yhtye, jonka kitaristi Jay Jay French perusti New Yorkissa vuonna 1972. Yhtyeen nykyisen kokoonpanon muodostavat laulaja Dee Snider, kitaristit French ja Eddie Ojeda, basisti Mark Mendoza ja rumpali Mike Portnoy.
Frenchin ohella Twisted Sisterin alkuperäiseen kokoonpanoon lukeutuivat laulaja Michael Valentine, kitaristi Billy Diamond, basisti Kenny Neill and rumpali Mell Starr.[1] Eddie Ojeda liittyi yhtyeen toiseksi kitaristiksi vuonna 1975, Dee Snider laulajaksi 1976 ja Mark Mendoza basistiksi vuonna 1978. A.J. Peron liittymisen myötä yhtye nauhoitti debyyttialbuminsa Under the Bladen, joka julkaistiin vuonna 1982. Yhtyeen läpimurto tapahtui kaksi vuotta myöhemmin julkaistulla albumilla Stay Hungry, mutta yhtye hajosi kolme vuotta myöhemmin Dee Sniderin erottua yhtyeestä. Sittemmin yhtye teki satunnaisia paluuesiintymisiä ennen kuin palasi virallisesti esiintymislavoille vuonna 2003. Jälleen, kolme vuotta myöhemmin, Dee Snider ilmoitti yhtyeen lopettavan toimintansa,[2] mutta vuoden 2007 alussa yhtye perui aikeensa ja päätti jatkaa mittavaa uraansa myös Suomeen ulottuneella uudella maailmankiertueellaan.[3] Yhtye on esiintynyt Suomessa edellisen kerran vuonna 2011 pääesiintyjänä loppuunmyydyssä Qstock-festivaalitapahtumassa Oulussa.[4]
Twisted Sister on uransa aikana julkaissut yhteensä kuusi studio-, viisi kokoelma- ja seitsemän livealbumia. Yhtyeen maailmanlaajuisesti menestynein studioalbumi on vuonna 1984 ilmestynyt Stay Hungry, joka julkaistiin kokonaisuudesssaan uudelleennauhoitettuna versiona vuonna 2004 nimellä Still Hungry. Vuonna 2007 yhtye julkaisi myös metallimusiikiksi sovitettuja joululauluja sisältäneen albumin A Twisted Christmas. Yhtyeen tunnetuimpia kappaleita ovat "I Wanna Rock", "We're Not Gonna Take It", "The Price", "Stay Hungry", "You Can't Stop Rock 'n' Roll" ja "Come Out and Play".
3 Pukeutuminen
5.2 Kokoelma-albumit
5.3 Livealbumit ja DVD:t
5.4 EP-levyt
Twisted Sister perustettiin New Yorkissa vuonna 1972. Yhtyeen suurimpina innoittajina toimivat varhaiset heavy metal -yhtyeet, kuten Led Zeppelin, Black Sabbath ja Judas Priest sekä glam rock -yhtyeet, kuten Alice Cooper, David Bowie, Slade ja T. Rex. Miehistö vaihtui yhtyeen alkuaikoina useasti. Heidän ensimmäiset singlensä ilmestyivät vuonna 1979. Seuraavina vuosina yhtye alkoi saada suosiota Yhdysvalloissa. Ensimmäinen täysimittainen albumi ilmestyi vuonna 1982. Sen jälkeen yhtye alkoi saada suosiota myös Euroopassa. Se kävi myös esiintymässä Suomessa Alavuden Aulavalla Rantarockissa vuonna 1986. Twisted Sister hajosi vuonna 1987, viiden julkaistun täysimittaisen albumin jälkeen.
Yhtye teki comebackin vuonna 1997. Twisted Sisterin keulahahmo ja pääasiallinen lauluntekijä on ollut laulaja Dee Snider. Vuonna 2006 kesäkuussa yhtye kävi Tampereen Sauna Open Airissa, mutta jo marraskuun aikana yhtye lopetti ja julkaisi loppuvuodesta joulualbumin Twisted Christmas. Syynä lopettamiseen oli Sniderin mukaan se, että he halusivat antaa tilaa nuoremmille yhtyeille. "Olen aina inhonnut bändejä, jotka eivät älyä lopettaa ajoissa", Snider sanoi haastattelussa. Yhtye kuitenkin palasi seuraavana vuonna aloittamalla uuden kiertueen, joka ulottuu myös Suomeen. Twisted Sister esiintyi Helsingissä Helsingin jäähallissa 12. marraskuuta 2007.
Twisted Sister esiintyi 9. elokuuta 2008 Tuurin Miljoona Rockissa. Seuraavassa kuussa 10. syyskuuta yhtye esiintyi Lempäälän Ideaparkissa.
Yhtye ilmoitti huhtikuussa 2015 lopettaa toimintansa 40-vuotisen taipaleen jälkeen. Vuonna 2016 järjestettävä "The Forty and F**k It" -kiertue jää Twisted Sisterin viimeiseksi. [5]
Twisted Sister esiintymässä vuonna 2008.
Yhtyeen musiikki on melodista hard rockia rosoisin soundein. Kappaleiden teemoina on usein itsenäisyys ja oman tien kulkeminen, mutta asiaa on riittänyt myös musiikista ja sen ylistämisestä. Twisted Sisterin esittämä musiikki on pääosin hard rockia, heavy metalia ja glam metalia. Ulkoasunsa johdosta yhtye määritellään useasti myös shock rockiksi. Twisted Sister on yksi suomalaisen Lordi-yhtyeen esikuvista, ja Dee Snider ja Jay Jay French ovat mukana Lordin The Arockalypse -levyllä: Snider puhuu introkappaleessa SCG3 Special Report ja French soittaa kitarasoolon kappaleessa Chainsaw Buffet.
Jay Jay French, Eddie Ojeda ja Dee Snider esiintymässä.
Varsinkin 1980-luvulla Twisted Sister oli tunnettu räikeästä glam rockmaisesta pukeutumisestaan. Yhtye vei räikeyden muita aikakauden yhtyeitä pidemmälle. Varsinkin laulaja Dee Sniderin tuuhea vaalea kiharapehko, kasvomeikit ja esiintymisasusteet olivat yksi asia josta yhtye eritoten muistetaan. Snider sanoi Metal: A Headbanger's Journey -elokuvan haastattelussa hänen vaimonsa valinneen useimmat esiintymisasut. Twisted Sister käytti vielä 1999-2009 röyhelöisiä vaatteita ja kasvomeikkejä, mutta 2009 yhtye ilmoitti jättävänsä vanhan tyylin.
Dee Snider – laulu (1976–)
Jay Jay French – kitara (1972–)
Eddie ”Fingers” Ojeda – kitara (1975–)
Mark "The Animal" Mendoza – basso (1978–)
Michael 'Valentine' O' Neil – laulu (1973–1974)
Billy 'Diamond' Stiger – kitara, taustalaulu (1974–1974)
Kenny Neill – basso, taustalaulu (1973–1978)
John Cena – rummut, taustalaulu (1973–1974)
Mel 'Starr' Anderson – rummut, taustalaulu (1974–1975)
Frank Karuba – laulu (1975)
Keith 'Angel' Angelino – kitara, taustalaulu (1975–1976)
Kevin John Grace – rummut, taustalaulu (1975–1976)
Tony Petri – rummut, taustalaulu (1978–1980)
Ritchie Teeter – rummut, taustalaulu (1980–1981)
'Fast' Joey Brighton – rummut, taustalaulu (1981–1982)
Walt Woodward – rummut, taustalaulu (1981–1982)
Joey (Joe) 'Seven' Franco – rummut, taustalaulu (1988–1997)
A. J. Pero – rummut (1982–1986 ja 1997–2015)
Still Hungry (2004, uudelleenäänitys Stay Hungrysta)
Big Hits & Nasty Cuts (1992)
We're Not Gonna Take It and Other Hits (2001)
I Wanna Rock – The Ultimate Twisted Sister Collection (2005)
Livealbumit ja DVD:t[muokkaa | muokkaa wikitekstiä]
Club Daze Volume 1, The Studio Sessions (1999)
Club Daze Volume 2, Never Say Never (2001)
Live at Wacken – The Reunion (2005)
The Video Years DVD (2007)
A Twisted Christmas LIVE – A December to Remember DVD (2007)
Ruff Cuts (1982)
↑ Twisted Sister julkaisee uran alkuvuosia valottavan dokumentin 15.2.2013. Radio City. Viitattu 17.6.2013.
↑ Twisted Sister lopettaa uransa joululevyyn Mesta.net. Viitattu 6.12.2012.
↑ Twisted Sister Suomeen marraskuussa Yleisradio. Viitattu 6.12.2012.
↑ Twisted Sister irvaili Idolsille Qstockissa Ilta-Sanomat. Viitattu 6.12.2012.
↑ TMZ: Twisted Sister lopettaa 40-vuotisen taipaleen jälkeen Ilta-Sanomat. Viitattu 8.4.2015.
Noudettu kohteesta https://fi.wikipedia.org/w/index.php?title=Twisted_Sister&oldid=15183081	Luokat: Yhdysvaltalaiset hard rock -yhtyeet1980-luvun yhtyeet ja sooloartistitYhdysvaltalaiset glam metal -yhtyeetPiilotetut luokat: Musiikkiin liittyvät artikkelitSeulonnan keskeiset artikkelit	Navigointivalikko
Bahasa IndonesiaБългарскиČeštinaDanskDeutschEestiΕλληνικάEnglishEspañolفارسیFrançaisGalego한국어ItalianoעבריתLëtzebuergeschMagyarNederlands日本語Norsk bokmålPolskiPortuguêsРусскийScotsShqipSimple EnglishSlovenčinaSlovenščinaSvenskaTürkçeУкраїнська中文	Muokkaa linkkejä	Sivua on viimeksi muutettu 3. syyskuuta 2015 kello 17.48.